Rozmarín

::*Rozmarín môže byť aj starší alebo ľudový názov druhu rozmarín lekársky, pozri [[rozmarín lekársky]].*

**Rozmarín** (iné názvy pozri nižšie; lat. *Rosmarinus*) je podrod z rodu šalvia (*Salvia*) z čeľade hluchavkovité (*Lamiaceae*). Do roku 2017 bol klasifikovaný (a niekedy sa naďalej klasifikuje) ako samostatný rod.

## Názvy
Ľudové alebo zastarané názvy tohto taxónu (primárne druhu rozmarín lekársky) sú: *rozmarin*, *rosmarín(a)*, *rozmaring*, *rozma(j)ria*, *rozmaj(e)rín*, *rozmaj(e)rán*, *rozmejrín*, *rozmejrán*, *rozmarína*.

## Etymológia
Názov pochádza z latinčiny (ros marinus) a v preklade znamená "rosa mora".
right|thumb|Rozmarín lekársky
## Charakteristika
Je to vždyzelený poloker, aromatická bylina s kopijovitými listami.  Pochádza zo stredomorskej oblasti. Používa sa (okrem druhu *[[Salvia granatensis]]*) na okrasu, v medicíne a ako korenie. Veľmi obľúbenou koreninou je najmä v Taliansku.

Ďalšiu charakteristiku pozri v článku rozmarín lekársky.

## Systematika
podrod (staršie rod) rozmarín (*Rosmarinus*):
*rozmarín lekársky/šalvia rozmarín (*Salvia rosmarinus*, do roku 2017/1836: *Rosmarinus officinalis* L. 1753) -  Tento druh bol z rodu *Rosmarinus* do rodu *Salvia* z hľadiska veľkej väčšiny systémov presunutý až v roku 2017 (i keď ako návrh sa tento presun spomínal už v roku 2004), prísne vzaté však takýto presun ako prvý vykonal už  Fridolin Carl Leopold Spenner v roku 1836 a po ňom napríklad Matthias Jakob Schleiden v roku 1852. Upozornenie: Tento druh nie je zhodný s druhom *[[Salvia officinalis]]* L. 1753 (po slovensky: šalvia lekárska).
**"[[Salvia palaui]]"* (do roku 2017: *[[Rosmarinus palaui]]* (O.Bolòs & Molin.) Rivas Mart. & M.J.Costa 2002) - Tento taxón bol ako samostatný druh prvýkrát opísaný v roku 2002. Pred rokom 2002 (najneskôr od roku 1959) a znova často v posledných rokoch sa zaraďoval/-uje ako súčasť (niekedy špecificky ako poddruh alebo varieta) druhu *Salvia rosmarinus*/*Rosmarinus officinalis*, takže ho možno nájsť napríklad aj pod názvami *Salvia rosmarinus* subsp. [alebo var.] *palaui* či *Rosmarinus officinalis* subsp. [alebo var.] *palaui*.
**[[Salvia jordanii]]* (do roku 2017: *[[Rosmarinus eriocalyx]]* Jord. & Fourr. 1866) - Tento taxón sa tradične často zaraďuje ako súčasť (poddruh) vyššie uvedeného druhu *Rosmarinus officinalis*. Upozornenie: Tento druh nie je zhodný s druhom *[[Salvia eriocalyx]]* Bertero ex Roem. & Schult. 1817.
**[[Salvia granatensis]]* (do roku 2017: *[[Rosmarinus tomentosus]]* Hub.-Mor. & Maire 1940) - Tento taxón sa tradične často zaraďuje ako súčasť vyššie uvedeného taxónu *Rosmarinus eriocalyx* (a tým prípadne aj rozmarínu lekárskeho). Upozornenie: Tento druh nie je zhodný s druhom *[[Salvia tomentosa]]* Mill. 1768.
* ''Salvia'' ×''mendizabalii'' (do roku 2019/2017: ''Rosmarinus'' ×''mendizabalii'' Sagredo ex Rosúa 1981) - hybrid druhov *Salvia rosmarinus* a *Salvia granatensis*
* ''Salvia'' ×''lavandulacea'' (do roku 2019/2017: ''Rosmarinus'' ×''lavandulaceus'' De Noé 1852) - hybrid druhov *Salvia rosmarinus* a *Salvia jordanii*

Bývalý druh *[[Rosmarinus chilensis]]* mal už v minulosti nejasné zaradenie - uvádzal sa buď ako súčasť rodu *Rosmarinus* alebo napríklad ako súčasť rodu *[[Sphacele]]*, rodu *[[Alguelagum]]* či rodu *[[Lepechinia]]* a pod. V súčasnosti sa uvádza ako súčasť rodu *Lepechinia*, konkrétne od roku 2018 pod názvom *[[Lepechinia chilensis]]*.

Ako vidno podľa komentárov vyššie uvedených k niektorým druhom, v jednom z možných tradičných členení rod rozmarín (*Rosmarinus*) celkovo zahŕňa len jeden druh - rozmarín lekársky (*Rosmarinus officinalis*), resp. len dva druhy, ak sa do rodu rozmarín zahrnie aj problematický druh *[[Rosmarinus chilensis]]*. Opačným extrémom je tradičné delenie, v ktorom sa rod rozmarín (*Rosmarinus*) delí na 12 samostatných druhov.

## Referencie

## Externé odkazy
*
* Rosmarinus eriocalix

Kategória:Hluchavkovité
Kategória:Koreniny